Magtens Korridorer starter sommerturné
Oplev Magtens Korridorer i Greve 27. maj.
Starter turné i Portalen i Greve
Magtens Korridorer rocker Portalen d. 27. maj. Det er første koncert i en sommerturné, som går rundt til en lang række festivaler i sommerlandet.
Magtens Korridorer har siden gennembruddet i 2005 i P3's KarriereKanonen udviklet sig til et af landets mest populære og efterspurgte live-bands. Stort set alle spillesteder, fra de mindste klubber til de største festivalscener, har haft besøg af bandet. Og med god grund. De har nemlig med de seneste tre albums skabt en perlerække af hits, som livepublikummet elsker. Blandt andet Milan Allé, Lorteparforhold, Picnic På Kastellet, Pandora, Engle, Vesterbro. I
2011 arbejder bandet i øvelokalet og i studiet med indspilning af deres næste album, som dog tidligst kommer til efteråret.
Publiceret 23 May 2011 08:39
Hyperaktiv berliner-jazz
Berlinske Hyperactive Kid har markeret sig stærkt på den europæiske jazzscene de seneste år.
Nu kan du opleve dem på Musikcaféen onsdag 25. maj klokken 20.00. De tre unge musikere blander konventionerne på en forfriskende facon, og lader både rock, hip hop, fri impro, drum 'n' bass og meget andet flyde frit i deres kompositioner og liveoptrædener.
De har formået at skabe deres helt egen tilgang til moderne jazz, og vi har her at gøre med nogle af Tysklands mest spændende unge musikere.
Entréprisen er 90 kroner for studerende, og ellers 100 kroner.
Nivå er klar til festival
Der blive masser af spændende musik at høre i Kalvehaven i Nivå, når der 4. juni atter holdes Nivå Festival.
Det er Nivå Musiklaug, der står bag festivalen, og herfra tegner der sig allerede et varieret og interessant program med både lokale og indhentede navne.
"Vi forsøger hvert år at finde en håndfuld spændende navne i det såkaldte vækstlag, der består af musikere, der producerer deres eget materiale. Årsagen er, at det er her, de rigtig dygtige musikere er. De er bare ikke helt så etablerede som de navne, man betaler flere hundrede kroner for at opleve. Så jeg er helt sikker på, at mange vil få en rigtig god musikoplevelse," mener Peter Wiese, formand for Nivå Musiklaug.
Festivalen starter kl. 11 med loppemarked, og de første musiske toner slås an kl. 12.
Det er de lokale Rockapella, der lægger ud efterfulgt af Fishers Finest. Derefter kommer de tre sangskrivere Lysår, Pistol og The Lake, der har valgt at spille hinandens materiale som trio.
Pladeaktuelle CEONEO går også på scenen og efterfølges af CoClear med dansksproget melodisk rock. BOMBSHELTER kom sidste år i finalen ved årets store EMERGENZA-festival, og de er også med i Nivå. Dagen rundes af med 60’er og 70’errock leveret af All Night Long.
Neden for den professionelle scene vil der være god mad og drikke at købe, og Peter Wiese håber, at mange kigger forbi og får en god oplevelse.
"Vi håber naturligvis, at der kommer rigtigt mange på dagen," siger Peter Wiese.
Læs mere på nivaafestival.dk, hvor man også kan finde links til de deltagende kunstnere.
Stadig billetter til Open Air
Det er fire år siden, at Ølstykke Fodbolds Venner afviklede den sidste udgave af Open Air, men lørdag den 25. juni står den igen på rock and roll på området ved rundkørslen til idrætsanlægget i Ølstykke.
"Vi er ved at få de sidste detaljer på plads, og vi glæder os rigtig meget til arrangementet, hvor musik-valget vil byde på noget for enhver smag," siger John "Hoppe" Hansen, der er formand for fodboldvennerne.
Selvom musikken nærmer sig med hastige skridt, så er det stadig muligt at sikre sig en billet til Ølstykke.
Rock i lange baner
"Vi oplever en stigende interesse for arrangementet, men det er stadig muligt at komme med og få en god musikalk oplevelse," siger han.
Open Air kan i år byde på koncerter med gamle rocklegender som bandet "The Orchestra", der er klar til at levere deres superhits "Can't Get It Out Of My Head", "Evil Woman" og "Roll Over Beethoven."
Også Suzi Quatro med band kigger forbi festen i Ølstykke med en rockkoncert, der viser hendes ægte, energiske og sveddryppende kærlighed til Rock`n Roll. Derudover kan publikum se frem til bandet "Everybody's Talking" og "Highway Jam. Sidstnævnte spiller kopimusik fra den hårde og bluesede rock. Er man mere til dansk rock, så kan man glæde sig til bandet "Peter & De Andre Kopier", der leverer et velkendt Gasolin-show med lidt godt fra de glade 70'ere.
Billetsalget til Ølstykke Open Air er startet. Billetterne kan købes billetter på ritter@youmail.dk og Billetnet.dk eller på telefon 61 65 92 21. Portene åbnes klokken 13.00 og musikken starter klokken 14.00 og slutter klokken 23.30.